CELEX: 62011CN0201
Language: ro
Date: 2011-04-27 00:00:00
Title: Cauza C-201/11 P: Recurs introdus la 27 aprilie 2011 de Union of European Football Associations (UEFA) împotriva Hotărârii Tribunalului (Camera a șaptea) pronunțate la 17 februarie 2011 în cauza T-55/08, Union of European Football Associations (UEFA)/Comisia Europeană

9.7.2011   
            
            
               RO
            
            
               Jurnalul Oficial al Uniunii Europene
            
            
               C 204/16
            
         Recurs introdus la 27 aprilie 2011 de Union of European Football Associations (UEFA) împotriva Hotărârii Tribunalului (Camera a șaptea) pronunțate la 17 februarie 2011 în cauza T-55/08, Union of European Football Associations (UEFA)/Comisia Europeană
   (Cauza C-201/11 P)
   2011/C 204/30
   Limba de procedură: engleza
   
      Părțile
   
   
      Recurentă: Union of European Football Associations (UEFA) (reprezentanți: D. Anderson QC, D. Piccinin, Barrister, B. Keane, Solicitor, T. McQuail, Solicitor)
   
      Celelalte părți în proces: Comisia Europeană, Regatul Belgiei, Regatul Unit al Marii Britanii și Irlandei de Nord
   
      Concluziile recurentei
   
   Recurenta susține că hotărârea atacată trebuie anulată pentru următoarele motive:
   
               (a)
            
            
               Tribunalul a săvârșit o eroare de drept în aplicarea Directivei 89/552 (1), atât în ceea ce privește cerința de claritate și de transparență, cât și prin faptul că a considerat EURO un eveniment de importanță majoră pentru societate;
            
         
               (b)
            
            
               Tribunalul a săvârșit o eroare de drept în aplicarea prevederilor privind concurența din tratat;
            
         
               (c)
            
            
               Tribunalul a săvârșit o eroare de drept în aplicarea prevederilor tratatului privind libera prestare a serviciilor și proporționalitatea;
            
         
               (d)
            
            
               Tribunalul a săvârșit o eroare de drept în aplicarea dreptului de proprietate al UEFA;
            
         
               (e)
            
            
               Tribunalul a săvârșit o eroare de drept constatând că decizia contestată conținea o motivare corespunzătoare în raport cu i) caracterizarea EURO drept un eveniment de importanță majoră pentru societate, cu ii) concurența, cu (iii) libera prestare a serviciilor și cu (iv) dreptul de proprietate.
            
         
      (1)  Directiva 89/552/CEE a Consiliului din 3 octombrie 1989 privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (JO L 298, p. 23, Ediție specială, 06/vol. 1, p. 215).